open-index/open-wikipedia-markdown huggingface dataset:
מנהטן (קנזס)

**מנהטן** (באנגלית: **Manhattan**) היא עיר בצפון קנזס, ארצות הברית. נכון לשנת 2010, מתגוררים בעיר כ-52,000 תושבים. נמל התעופה הצמוד לעיר הוא נמל התעופה השני בקנזס בדרגת העומס. בצמוד לעיר ישנו גם בסיס של צבא ארצות הברית.

## היסטוריה
עד להגעת האירופאים באמצע המאה ה-19 האזור היה מיושב על ידי אינדיאנים. השבט המקומי ויתר באופן רשמי על בעלותו על האזור ב-14 בינואר 1846. בשנים 1854-1855 החלה ההתיישבות האמריקאית באזור זה. בתחילת ההתיישבות היו כמספר התנגשויות עם האינדיאנים בסביבה.

## דמוגרפיה
בשנת 2016 אוכלוסיית העיר נעמדה ב-54,983 תושבים, ועוד כ-45,000 איש מתגוררים מסביבה, דבר שהופך את המטרופולין לאזור העירוני הרביעי בגודלו במדינה. בעיר יש 20,008 משקי בית. ההרכב הגזעי של העיר הוא: 83.5% לבנים, 5.5% אפרו-אמריקאים, 0.5% אינדיאנים, 5.1% אסיאתיים, 1.9% מגזעים אחרים וכ-3.5% משני גזעים או יותר. הגיל החציוני בעיר הוא 23.8 שנים. ההרכב המגדרי של העיר הוא 50.9% גברים ו-49.1% נשים.

## פוליטיקה וממשל
מועצת העיר מורכבת מכחמישה נציגים אשר נבחרים בבחירות אישיות. בכל בחירות שלושה נציגים עומדים לבחירה. שני המועמדים אשר מקבלים את מספר הקולות הגבוה ביותר מכהנים כארבע שנים, ואילו השלישי עומד לבחירה לאחר כשנתיים. ראש העיר מנהל את ישיבות מועצת העיר ויש לו זכות וטו. תושבי העיר בדרך כלל תומכים במועמד הרפובליקאי בבחירות לנשיאות ארצות הברית.

## קישורים חיצוניים

* 
* 

קטגוריה:קנזס: ערים
קטגוריה:יישובים שהוקמו ב-1855
2017 בגרמניה

2017 בגרמניה היא השנה בה ציינה גרמניה 146 שנות לאום. 

## הנהגה
* נשיא: יואכים גאוק (עד 12 בפברואר)
* נשיא: פרנק-ואלטר שטיינמאייר
* קנצלרית: אנגלה מרקל

## אירועים בולטים
* 12 בפברואר - התקיימו בחירות לנשיאות גרמניה. בה נבחר הנשיא פרנק-ואלטר שטיינמאייר.
* 11 במאי - זכייה במקום 25 בתחרות הגמר של האירוויזיון לשנת 2017.
* 5 ביוני - זכייה במקום ה-5 בתחרות הפינג-פונג לשנת 2017. 
* 29 ביוני – הבונדסטאג אישר ברוב גדול נישואים חד-מיניים בגרמניה
* 18 באוגוסט - חברות ביין קפיטל ו-CIVEN רכשו את החברה הגרמנית Stada Arzneimittel.
* 24 בספטמבר 2017 - התקיימו הבחירות הכלליות בגרמניה, בה נבחרה אנגלה מרקל.
* 1 בדצמבר - אליפות העולם בכדוריד שהתרחשה בגרמניה.

## מתו
### ינואר
ממוזער|196x196 פיקסלים|רומן הרצוג
* 10 בינואר – רומן הרצוג, פוליטיקאי גרמני, נשיא לשעבר (נולד ב-1934)
* 13 בינואר – אודו אולפקוט, עיתונאי גרמני ומדען פוליטי (נולד ב-1960)
* 14 בינואר – הרברט מיד, פוליטיקאי גרמני (נולד ב-1929)
* 16 בינואר – פרנץ' יארנאך, שחקן ומוזיקאי גרמני (נולד ב-1943)
* 20 בינואר – קלאוס האן, עיתונאי גרמני, סופי ומנהל ספורט (נולד ב-1928)
* 26 בינואר – מיכאל תוניס, שחקן כדורגל גרמני (נולד ב-1959)

### פברואר
* 6 בפברואר – אינגה קלר, שחקנית גרמנית (נולדה ב-1923)
* 15 בפברואר – מנפרד קייזר, כדורגלן גרמני (נולד ב-1929)

### מרץ
* 12 במרץ – הורסט אהמקה, פוליטיקאי גרמני (נולד ב-1927)
* 23 במרץ – אינגבורג רפופורט, רופא ילדים גרמני (נולד ב-1912)

### אפריל
* 9 באפריל – דיטר קוטיש, מתאגרף גרמני (נולד ב-1943)
* 11 באפריל – מיכאל באלהאוס, צלם קולנוע גרמני (נולד ב-1935)

### מאי
* 2 במאי – היינץ קסלר, פוליטיקאי גרמני, קצין צבא ועבריין מורשע (נולד ב-1920)
* 15 במאי – קרל-אוטו אפל, פילוסוף גרמני (נולד ב-1922)
* 16 במאי – גונאר מולר, שחקן גרמני (נולד ב-1928)

### יוני
* 1 ביוני – טנקרד דורסט, שחקן, סופר, תסריטאי ומחזאי גרמני (נולד ב-1925)
* 16 ביוני – הלמוט קוהל, פוליטיקאי גרמני (נולד ב-1930)
* 22 ביוני – גונתר גבריאל, זמר גרמני (נולד ב-1942)

### יולי
* 10 ביולי – פטר הרטלינג, סופר גרמני (נולד ב-1933)
* 20 ביולי – אנדרה יורגנס, זמר גרמני (נולד ב-1967)
* 22 ביולי – פריץ הלוויג, פוליטיקאי גרמני (נולד ב-1912)

### אוגוסט
* 10 באוגוסט – רות פפאו, נזירה קתולית ורופאה (נולדה ב-1929)
* 15 באוגוסט – אברהרד יקל, היסטוריון גרמני (נולדה ב-1929)
* 19 באוגוסט – קרל אוטו גץ, אמן גרמני (נולד ב-1914)
* 20 באוגוסט – מרגוט הילשר, זמרת  גרמניה (נולדה ב-1919)

### ספטמבר
* 8 בספטמבר – קרל רוונס, פוליטיקאי גרמני (נולד ב-1927)
* 12 בספטמבר – היינר גייסלר, פוליטיקאי גרמני (נולד ב-1930)
* 15 בספטמבר – אלברט שפר הבן, אדריכל גרמני (נולד ב-1934)
* 27 בספטמבר – ג'וי פלמינג, זמרת גרמניה (נולדה ב-1944)
* 28 בספטמבר – אנדראס שמידט, שחקן גרמני (נולד ב-1963)

### אוקטובר
* 7 באוקטובר – הוגו בודינגר, שחקן הוקי גרמני (נולד ב-1927)
* 11 באוקטובר – קרל היינץ קיפ, מיליארדר גרמני (נולד ב-1924)

### נובמבר
* 5 בנובמבר – לותר תומאס, רוכב אופניים גרמני (נולד ב-1956)
* 6 בנובמבר – קרין דור, שחקנית גרמניה (נולדה ב-1938)
* 7 בנובמבר – הנס מיכאל רהברג, שחקן גרמני (נולד ב-1938)
* 7 בנובמבר – הנס שפר, כדורגלן גרמני (נולד ב-1927)
* 21 בנובמבר – פיטר ברלינג, שחקן גרמני (נולד ב-1934)

### דצמבר
* 25 בדצמבר – אריך קלרהלץ, איש עסקים גרמני (נולד ב-1939)
* 30 בדצמבר – ברנד שפייר, זמר גרמני (נולד ב-1944)

## ראו גם
* 2017

## קישורים חיצוניים

*
גרמניה
גרמניה
לואי-מארי קישרא

**לואי-מארי קישרא** (בצרפתית: **Louis-Marie Quicherat**; 13 באוקטובר 1799, פריז – 17 בנובמבר 1884) היה בלשן ומורה צרפתי, לטיניסט ומילונאי ומוזיקולוג שנודע בעיקר בזכות מילוניו הלטיני-צרפתי והצרפתי-לטיני.

## ביוגרפיה

לואי-מארי קישרא נולד בפריז ב–1799 כבנם של פיליבר קישרא (1845-1761) ושל ז'אן פיירט לבית מנאל (Maynal) . הוא היה אחיו הבכור של ההיסטוריון ז'ול קישרא. למד בתיכון הקיסרי, לימים תיכון לואי הגדול, לצדם של אז'ן בירנוף ולואי אשט. בשנת 1819 התקבל לבית הספר היוקרתי "אקול נורמל סופרייר", (שנקרא אז Pensionnat normal) בחוג לספרות. בשנת 1826 עבר את מבחני ההסמכה (agrégation) והחל לעבוד כמורה לדקדוק ולרטוריקה. בהמשך בשנת 1842 התמנה כמנהל ספריית על שם סנט ז'נבייב (ז'נבייב הקדושה) בפריז. בשנת 1864 נבחר למכון של צרפת כחבר באקדמיה לכתובים ולספרות.

קישרא עמל במסירות נפש רבה על חיבור מילוניו הדו-לשוניים לשפה הלטינית. לדברי בן אחיינו, הלטיניסט אמיל שאטלן, עד יום מותו הקדיש כשש עשרה שעות ביממה לעבודה זו ואף פטירתו יוחסה למאמץ היתר בהכנת מהדורה חדשה (העשרים) של המילון. לדברי שאטלן היה קישרא טרוד רק במעט בעניינים שאינם קשורים ללטינית ובשנותיו האחרונות רק שיחה בשפה זו יכלה להוציאו מאדישותו הגוברת.

## ספרים
קישרא חיבר ספרי לימוד רבים למוזיקה, ללטינית ולצרפתית. בין ספריו המפורסמים ביותר היו מילוניו הלטיני-צרפתי והצרפתי-לטיני, שהיו למקור מידע יוצא מן הכלל לחוקרי השפה הלטינית במאה ה-19 ובתחילת המאה ה-20. בשנת 1934 בתחום הוראת הלטינית בצרפת תפס את מקומו המילון הלטיני-צרפתי של פליקס גאפיו, שהתבסס על שיטות מילונאיות יותר חדשניות ושהתמקד יותר בלטינית הקלאסית של קיקרו ויוליוס קיסר.
*Louis Quicherat et A. Daveluy *Dictionnaire latin français* 1857 (קישרא וא. דאוולי)
*1858 - *Dictionnaire français-latin* - שהופק על בסיס המילון הלטיני-צרפתי, ונסמך על המחברים הרומאים הקלאסיים לגבי השפה השגורה, על מחברים ספציפיים בנוגע לשפה הטכנית, על כתבי אבות הכנסייה לגבי שפת הקודש ועל המילון של די קאנז' לגבי הלטינית של ימי הביניים.
*Introduction à la lecture de Nonius Marcellus (מבוא לקריאה בנוניוס מרקלוס)
*1826 - *Traité de versification latine* (ספר לימוד לחריזה לטינית)
*1839 - *Nouvelle prosodie latine* (פרוזודיה לטינית חדשה) - מהדורתו ה-30 פורסמה בשנת 1887
*1867 - *Adolphe Nourrit, sa vie, son talent, son caractère, sa correspondance*, (אדולף נורי, חייו, כישרונו, אופיו, מכתביו) ספר על זמר הטנור אדולף נורי
*1879 - *Mélanges de philologie* -סוגיות פילולוגיות שונות

## קישרא במדיה האמנותית
*אחד מגבורי הספר של ז'ורז' דיאמל, *Suzanne et le jeunes hommes* (סוזן והצעירים)  (1941) התייחס בהערצה ל"לטינית של קישרא".
*קישרא הלטיניסט מוזכר גם בספורו של בורחס - Funes el memorioso (פונס הזכרן).

## קישורים חיצוניים
*האתר הגניאלוגי geneastar
*בלקסיקון הרוסי ברוקהאוס-אפרון

## הערות שוליים

קטגוריה:בלשנים ולשונאים צרפתים
קטגוריה:חוקרי העת הקלאסית
קטגוריה:מוזיקולוגים צרפתים
קטגוריה:מילונאים צרפתים
קטגוריה:ספרנים ומידענים צרפתים
קטגוריה:פילולוגים
קטגוריה:צרפתים שנולדו ב-1799
קטגוריה:צרפתים שנפטרו ב-1884
רשת מרפאות פרופורציה

**רשת מרפאות פרופורציה** הן רשת מרפאות לרפואה אסתטית 

הרשת מציעה טיפולי הסרת שיער בלייזר, טיפולים אסתטיים וניתוחים פלסטיים, בצד טיפולים בתחום חיטוב הגוף, העלמת ורידים, מניעת הזעת יתר ועוד.

הרשת מעסיקה 250 עובדים, ביניהם 60 רופאים.

## היסטוריה והקמה
רשת מרפאות פרופורציה נוסדה בשנת 1988 על ידי בני הזוג אבי וציפי שלום והם בעלי השליטה בחברה.

הסניף הראשון של הרשת הוקם ברחובות, והחל את דרכו כמרפאה פרטית המציעה פתרונות לעיצוב הגוף וירידה במשקל על ידי דיאטנים ורופאים.

בשנת 1990 הרחיבה החברה את סל השירותים לתחום הניתוחים הפלסטיים, ובהם ניתוחי חזה, ניתוחי אף ועיצוב הפנים, שאיבת שומן ועיצוב הגוף. עם השנים נוספו טיפולים נוספים, וכיום כוללים גם מילוי קמטים ונפחים בפנים על ידי חומצות היאלורוניות, טיפולי אנטי אייג'ינג, עיצוב פנים, פיסול אף, העלמת ורידים ועוד.

במהלך השנים פתחה החברה סניפים נוספים, ומונה נכון לשנת 2020, 14 סניפים ברחבי ישראל.

מנכ"ל החברה הוא אבי שלום.

## קישורים חיצוניים

קטגוריה:חברות שירותי רפואה ישראליות
קטגוריה:ישראל: חברות שהוקמו ב-1988
ג'לאלאבאד (אפגניסטן)

**ג'לאלאבאד** (בפשטו: **جلال اباد**) היא עיר במזרח אפגניסטן ובירת מחוז ננגרהאר. העיר שוכנת במפגש הנהרות  ו, כ-150 ק"מ מעיר הבירה קאבול וכ-140 ק"מ מהעיר הפקיסטנית פשאוור. לפי תחזית רשמית לתאריך 21 בספטמבר 2020, מתגוררים בעיר 271,867 בני אדם, והיא העיר השישית בגודלה באפגניסטן (אחרי קאבול, קנדהאר, הראת, מזאר-י שריף וקונדוז). ג'לאלאבאד נחשבת למרכז מסחרי בשל מיקומה וקרבתה היחסית לפקיסטן. בעיר ישנה תעשייה משגשגת וכן חקלאות ענפה אשר במרכזה עומד ייצור תפוזים, אורז, קני סוכר. העיר נחשבת לחשובה מאוד בתרבות הפתאנים. כמעט כל תושבי ג'לאלבאד הם סונים.

## היסטוריה
החל משנת 630 החלה להתפתח קהילה בודהיסטית באזור אשר נכבש על ידי גנדהארה ב. העיר זכתה לתהילה תחת שלטונו של השליט המוגולי הראשון באבור שנכדו אכבר פיתח אותה לאחר מכן. האזור נכבש בשנת 1738 על ידי השושלת האפשארית. בשנת 1747 נוסדה בסביבת ג'לאלאבאד האימפריה הדוראנית.

משנת 1978 ועד תחילת שנות התשעים שימשה העיר מקום אסטרטגי עבור הכוחות הסובייטיים והקומוניסטיים. ב-12 בספטמבר 1996 השתלט הטליבאן על העיר עד שהובס על ידי הכוחות האפגנים הנתמכים על ידי ארצות הברית בשלהי 2001. ארגון אל-קאעידה בנה מחנות אימונים בג'לאלאבאד באותה העת. ממשלו של נשיא המדינה חאמיד כרזאי נאבק בכוחות טרוריסטיים אלו עד שהחזיר את השליטה בעיר לידיו. כלכלתה של ג'לאלאבאד הלכה ושגשגה בהדרגה בעשור האחרון. רבים מתושבי העיר החלו להצטרף לכוחות הביטחון הלאומי האפגניים. נמל התעופה של ג'לאלבאד שימש זמן רב כבסיס צבאי לכוחות נאט"ו. בשנת 2011 הודיעה שגרירות ארצות הברית בקאבול כי בכוונתה להקים קונסוליה בג'לאלאבאד. בין 2013 ל-2021 התרחשו מספר פיגועי התאבדות על ידי כוחות המתנגדים למדינת אפגניסטן במתכונתה. כוחות אלה כוללים את הטליבאן, אל-קאעידה, המדינה האסלאמית וחקאני. 

ב-15 באוגוסט 2021 תוך כדי נסיגת כוחות ארצות הברית מאפגניסטן כבשו כוחות הטליבאן את העיר.

## ערים תאומות
* 

## קישורים חיצוניים

* 

## הערות שוליים

קטגוריה:אפגניסטן: ערים
קטגוריה:מחוזות אפגניסטן: ערי בירה
בוכניות

[ממוזער|360x360 פיקסלים|הכנפיים האחוריות של [זבובאים כגון הטיפולה בתמונה, התנוונו בתהליך של אבולוציה מתבדרת לכדי
בוכניות קטנות דמויות אלה. בוכניות אלו הן הומולוגיות לכנפיים האחוריות של חרקים אחרים.]]
[ממוזער|360x360 פיקסלים|תקריב על הבוכנית השמאלית של [טיפולתיים|טיפולה (*Tipula freidbergi*).]]
**בוכניות** (באנגלית: **halteres**) הן איברים דקים בעלי משקולת בקצוותיהם אשר התפתחו מהכנפיים האחוריות אצל חלק מהזבובאים ומהכנפיים הקדמיות אצל המניפאים, המאפשרות להם לשלוט על סיבוב הגוף בטיסה. אופן פעולת הבוכניות הוא כג'יירוסקופ.

במהלך הטיסה הבוכניות מתנדנדות במהירות ובסנכרון עם תנועת הכנפיים, ומאפשרות להם לחוות את הכוחות הנובעים כתוצאה מסיבובים. כאשר גוף החרק מסתובב באחת משלוש זוויות הגוף (סבסוב, עילרוד או גלגול), סיבוב זה מפעיל כוח על הבוכניות הרוטטות (כוח זה מכונה אפקט קוריוליס). החרק חש בכוח זה בעזרת אברי החישה campaniform sensilla  ו-Chordotonal organ  הממוקמים בבסיס הבוכניות ומשתמש במידע זה כדי לפרש ולתקן את מיקומו בחלל. הבוכניות פועלות כמערכת שיווי משקל והנחיה על ידי מתן משוב מהיר לשרירים האחראים על היגוי הכנף, וכן האחראים על ייצוב הראש. מערכת זו היא המאפשרת לזבובאים יכולות אווירובטיות מרשימות כל כך שאינן קיימות אצל בעלי חיים אחרים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אנטומיה של פרוקי-רגליים
לפוספונדילים

ממוזער|Sauropleura
**לפוספונדילים** (שם מדעי: Lepospondyli) היא תת-מחלקה נכחדת של דו-חיים, מהם כנראה התפתחו הדו-חיים המודרניים.

הלפוספונדילים שגשגו בתקופת הקרבון אך החלו להיעלם עד לסוף תקופת הפרם שבסוף עידן הפלאוזואיקון. מאובניהם נמצאו בעיקר באירופה ואמריקה הצפונית.

הדיפלוקאולוס (Diplocaulus) היה הגדול מבני הקבוצה והגיע לאורך 1 מטר אך רובם היו קטנים יותר. הם דמו במראם לסלמנדרות מימיות או לצלופחים ולחלקם לא היו כמעט רגליים או שרגליהם לא היו מפותחות. הם היו בעלי עור לח והטילו ביצים במים.

יצורים אלה היו הגדולים שבחיות היבשה בתקופה שלפני הזוחלים. הם חיו בביצות וביערות שרכים קדומים ביחד עם קרוביהם הטמנוספונדילים וצדו דגים וחרקים.

## מיון
*סדרה Adelospondyli
**משפחה Acherontiscidae
**משפחה Adelogyrinidae
*סדרה Nectridea
**משפחה Diplocaulidae
**משפחה Scincosauridae
**משפחה Urocordylidae
*סדרה Aïstopoda
**משפחה Lethiscidae	
**משפחה Oestocephalidae	
**משפחה Ophiderpetontidae 
**משפחה Pseudophlegethontiidae	
**משפחה Phlegethontiidae
*סדרה Microsauria
**משפחה Brachystelechidae
**משפחה Tuditanidae
**משפחה Hapsidopareiontidae
**משפחה Ostodolepidae
**משפחה Gymnarthridae
**משפחה Pantylidae
*סדרה Lysorophia
**משפחה Cocytinidae

## קישורים חיצוניים

קטגוריה:בעלי חיים שתוארו ב-1888
קטגוריה:טקסונים שתוארו בידי קרל אלפרד פון ציטל
קטגוריה:ערכים שבהם תבנית בריטניקה אינה מתאימה
קטגוריה:דמויי-זוחלים
קטגוריה:מאובני טקסונים שתוארו ב-1888
הגלקסיה הננסית תנור

**הגלקסיה הננסית תנור** היא גלקסיה ננסית אליפסואידית שנמצאת בקבוצת הכוכבים תנור במרחק של כ-460,000 שנות אור ממערכת השמש. הגלקסיה התגלתה בשנת 1938 על ידי הרלו שפלי והיא אחת מהגלקסיות האליפסואידיות הננסיות הראשונות שהתגלו. את הגלקסיה מקיפים שישה צבירים כדוריים, הבהיר שבהם הוא NGC 1049 שהתגלה כ-100 שנים קודם לכן על ידי ג'ון הרשל למרות שבהירות נראיתו היא רק מדרגה 12 בעוד שבהירות הגלקסיה היא מדרגה 7.4. הסיבה לכך היא שהגלקסיה נראית כמו אזור עשיר בכוכבים עמומים ביחס לסביבתה, אך צפיפות הכוכבים שבה נמוכה בהרבה מזו של הצבירים הכדוריים שסביבה.

## מאפיינים
גודלה הזוויתי של הגלקסיה הוא בין 13 ל-17 דקות קשת שממרחקה שקול לקוטר של כ-2,270 שנות אור. מסתה מוערכת בכ- מסות שמש, כאלפית ממסת שביל החלב, אך רק כ- מסות שמש הן של כוכבים. כוכבי הגלקסיה הם ברובם כוכבים זקנים ועם מתכתיות נמוכה (אוכלוסייה מסוג II) כך שככל הנראה לא מתרחשת בגלקסיה יצירה של כוכבים חדשים. אחד מהצבירים הכדוריים (Fornax 4) שונה משאר הצבירים הכדוריים שמקיפים את הגלקסיה, בכך שכמעט ואין לו ענקים שאינם ענקים אדומים והמתכתיות שלו גבוהה משל שאר הצבירים. על פי התפלגות אוכלוסיית הכוכבים שלו נראה שגילו צעיר ב-3 מיליארד שנים מגילם של שאר הצבירים ומגילה של הגלקסיה עצמה.

## קישורים חיצוניים

* 

## הערות שוליים

תנור
תנור
טראסה (עיר)

**טֶראסה** (בקטלאנית: **Terrassa**; בספרדית: **Tarrasa**, טַראסה) היא עיר במחוז ברצלונה, מזרח קטלוניה, ספרד. טראסה היא העיר השלישית בגודלה בקטלוניה, וממוקמת כ-20 ק"מ מברצלונה וכ-18 ק"מ מהר מונטסראט.

באזור טראסה ישנן עדויות ארכאולוגיות עוד מתקופות פרהיסטוריות, חלקן מהעתיקות ביותר באירופה. ראשית ההתיישבות באזור החלה בתקופתו של הקיסר הרומאי אספסיאנוס (69–79). לעיר היה תפקיד חשוב בזמן המהפכה התעשייתית וכתוצאה מכך בעיר נבנו בניינים רבים בסגנון מודרניזם קטלאני.

בשנת 1962 התרחשו שיטפונות שגרמו למותם של כ-700 איש.

בעיר ממוקם מטה של חברת "Cirsa" הבינלאומית.

## קישורים חיצוניים

* 
* 
## הערות שוליים

קטגוריה:קטלוניה: ערים
1953 בגרמניה

שנת **1953 בגרמניה** הייתה השנה בה ציינה גרמניה 82 שנות לאום.

## הנהגה
* נשיא גרמניה - תיאודור הויס.
* קנצלר גרמניה - קונראד אדנאואר.

## אירועים
* 6 בספטמבר - נערכות בחירות בגרמניה המערבית.

## נולדו
* 22 בינואר - יורגן פומרנקה, כדורגלן גרמני.
* 25 בפברואר - מרטין קיפנברגר, צייר, אמן מיצב, אמן מיצג וצלם גרמני (נפטר ב-1997).
* 1 במרץ - ראלף דנברג, משליך דיסקוסים גרמני.
* 14 במרץ - כריסטיאן פון דיטפורת, היסטוריון גרמני.
* 24 במרץ - מתיאס ריצ'לינג, קומיקאי גרמני.
* 10 באפריל - היינר לאוטרבך, שחקן גרמני.
* 11 במאי - תומאס מידלהוף, מנהל גרמני.
* 26 ביולי - פליקס מגאת, כדורגלן ומאמן גרמני.
* 17 באוגוסט - הרטה מילר, סופרת גרמנייה.
* 27 באוגוסט - גבריאל הפס, מתרגם.
* 1 באוקטובר - קלאוס ווברייט, פוליטיקאי גרמני.
* 15 באוקטובר - גינתר אוטינגר, פוליטיקאי גרמני. 
* 11 בדצמבר - קלאוס שמידט, ארכאולוג גרמני (נפטר ב-2014).
* 26 בדצמבר - הנינג שמיץ, מוזיקאי גרמני.
* 29 בדצמבר - מתיאס פלאצק, פוליטיקאי גרמני.

## נפטרו
* 20 בינואר - ארנסט אוגוסט, דוכס בראונשווייג (נולד ב-1913).
* 24 בפברואר - גרד פון רונדשטט, גנרל-פלדמרשל בצבא הוורמאכט (נולד ב-1875).
* 12 במאי - פריץ מקנסן, צייר גרמני (נולד ב-1866).
* 18 במאי - רודולף נדולני, דיפלומט גרמני (נולד ב-1873).
* 21 במאי - ארנסט צרמלו, מתמטיקאי גרמני (נולד ב-1871).
* 13 באוגוסט - פול קמפ, שחקן גרמני (נולד ב-1896).
* 15 באוגוסט - לודוויג פרנדטל, מהנדס גרמני (נולד ב-1875).

## קישורים חיצוניים

## הערות שוליים

קטגוריה:שנים בגרמניה
גרמניה
קטגוריה:1953 בגרמניה
הורן (עיר)

**הורן** (בהולנדית: **Hoorn**) היא עיר בהולנד, הממוקמת במחוז צפון הולנד. העיר ממוקמת 35 ק"מ צפונית מאמסטרדם. בשנת 2017 התגוררו בעיר כ-72,707 תושבים ושטח העיר הוא כ-53.25 קמ"ר, כאשר רובו (62%) מים. כף הורן בארץ האש, שהתגלתה על ידי יליד העיר וילם סכאוטן, וכן איי הורן בוואליס ופוטונה קרויים על שם העיר.
## היסטוריה
העיר נוסדה בשנת 716 ובמהרה הפכה לעיר נמל גדולה ובהמשך למרכז חשוב של חברת הודו המזרחית ההולנדית. לעיר הגיעו סחורות רבות, בהן ציפורן, פלפל שחור ואגוזי מוסקט. סוחרי העיר הם אלו שעזרו לפתח את העיר ג'קרטה. השגשוג המסחרי של הורן ירד במאה ה-18, והיא הפכה לכפר דייגים מנומנם. לאחר תקופת שלטון נפוליאון בונפרטה העיר התפתחה מאוד מבחינה כלכלית, חקלאית ומסחרית, אך באמצעות סחר ביבשה, ולא על הים. תוצרת חלב המריאה והפכה בסופו של דבר למקור ההכנסה העיקרי עבור סוחרים רבים בעיירה. ההתפתחות הזו גברה כאשר מסילת הרכבת הגיעה להורן באמצע 1800, יחד עם בניית כבישים תקינים באזור זה וסביבו, דבר שהקל על קשרי סחר טובים יותר עם האזור המקומי. הכלכלה התפתחה עוד יותר לאחר מלחמת העולם השנייה.

מועצת העיר מורכבת מ-35 נציגים, כאשר המפלגות הגדולות הן מפלגת העבודה (5 נציגים), דמוקרטים 66 (4 נציגים) ומפלגת העם למען חופש ודמוקרטיה (4 נציגים).

## ערים תאומות
* 

## קישורים חיצוניים

* 
* 

## הערות שוליים

קטגוריה:הולנד: ערי חוף
קטגוריה:הולנד: ערי נמל
קטגוריה:הולנד: ערים
ליטובטס

ממוזער|Lithobates sphenocephalus
**ליטובטס** (שם מדעי: *Lithobates*; משמעות השם "צפרדע מטפסת-סלעים") הוא סוג של צפרדעים ממשפחת הצפרדעיים.

בני סוג זה קרובים לסוג Rana ועד היום ישנם חוקרים המשייכים אותם כתת-סוג אליהם. הם הופרדו בשנת 2005 עקב בדיקות על כמה זני צפרדעים מאמריקה המרכזית ואמריקה הדרומית כתת-סוג של צפרדעים מהסוג Rana אך יחד עם מינים נוספים שחלקם נפוצים באמריקה הצפונית, הם הופרדו מהסוג ע"פ רוב החוקרים.

בני סוג זה הם צפרדעים אמריקאיות בעלות רצועות פסים כהות או צהובות לאורך גופם ופניהם. הם חיים במים ובעלי תיאבון בריא לכל סוג טרף. הגדולה שבצפרדעים אלה היא צפרדע שור אמריקנית, ששוקלת עד 500 גרם. צפרדע נוספת היא צפרדע העץ שיכולה לשרוד באזורים צפוניים יותר מכל דוחיים.

## מינים

## קישורים חיצוניים

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:צפרדעיים
No More Sad Songs

"**No More Sad Songs**" (בעברית: "**לא עוד שירים עצובים**") הוא שיר של הלהקה הבריטית ליטל מיקס. השיר יצא לאור ב-3 במרץ 2017 כסינגל שלישי מתוך האלבום הרביעי של ליטל מיקס, *[[Glory Days]]*.

סינגל זה יצא ב-3 במרץ 2017 כגרסת רמיקס בהשתתפות הראפר האמריקאי משין גאן קלי. גרסת הרמיקס לשיר נכנסה למהדורה המחודשת באלבום *[[Glory Days: The Platinum Edition]]*.

## וידאו קליפ
הקליפ יצא ב-29 במרץ 2017 וצולם בנאשוויל. נכון למרץ 2018, הקליפ צבר למעלה מ-100 מיליון צפיות ביוטיוב.

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי ליטל מיקס
קטגוריה:שירי משין גאן קלי
קטגוריה:שירים באנגלית
קטגוריה:שירים שנכתבו על ידי משין גאן קלי
קטגוריה:סינגלים בהוצאת סייקו מיוזיק
Quiero

**Quiero** (באנגלית: **I Want**, ובעברית: **אני רוצה**) הוא שיר שהוקלט על ידי הזמרת-יוצרת הקולומביאנית שאקירה, מתוך אלבומה השלישי, *[[Pies Descalzos]]*. השיר נכלל כרצועה הרביעית במהדורה הרגילה של האלבום. בהמשך, נכלל גם באלבום הלהיטים *[[Colección de Oro]]*, שיצא לאור בינואר 2002.

השיר הגיע למקום ה-18 במצעד שירי הפופ הלטיניים שבארצות הברית.

## רקע וכתיבה
השיר נכתב על ידי שאקירה ולואיס פרננדו אוצ'ואה, שגם הפיקו אותו. מילותיו של השיר מתארות סיפור אהבה בין שאקירה לבן זוגה, שאיתו היא מצהירה כי היא "מאושרת", וכי איתו היא תבחר לחיות את החיים שלה. כמו כן, שמו של הגזיר נגזר מהמשמעות שלו, שמדברת על כך שהיא רוצה אותו.

עם השיר הופיעה שאקירה במופע שנערך במקסיקו כחלק מסיבוב ההופעות הראשון שלה, "Tour Pies Descalzos".

## הצלחה
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
תבונה ורגישות (סדרה, 1971)

**תבונה ורגישות** (באנגלית: **Sense and Sensibility**) היא מיני-סדרה של ה-BBC עיבוד לרומן באותו שם מאת ג'יין אוסטן. את התסריט כתב דניס קוסטנדורוס וביים דייוויד ג'יילס.

## צוות השחקנים

## קישורים חיצוניים

קטגוריה:סרטים לפי ספרי ג'יין אוסטן
קטגוריה:סדרות דרמה בריטיות
קטגוריה:סדרות טלוויזיה בריטיות שעלו לשידור בשנות ה-1980
ארתורו פרונדיסי

**ארתורו פרונדיסי ארקולי** (בספרדית: **Arturo Frondizi Ercoli**, נולד ב-28 באוקטובר 1908 ונפטר ב-18 באפריל 1995) היה פוליטיקאי ועורך דין ארגנטינאי, ששימש כנשיא ארגנטינה בשנים 1958-1962. בנוסף, שימש פרונדיסי כפרופסור למשפטים.

## ביוגרפיה
פרונדיסי נולד בשנת 1908 בקוריינטס שבצפון-מערב המדינה למהגרים מאומבריה שבאיטליה. היו לו כעשרה אחים ואחיות. בשנת 1912 המשפחה עברה לגור בקונספסיון דל אורוגוואי ובשנת 1923 לבואנוס איירס. בשנת 1926 נרשם פרונדיסי לאוניברסיטת בואנוס איירס. בשנת 1930 סיים בהצטיינות את לימודי המשפטים. בתקופה זו החל להיות פעיל שמאל פוליטי והחל להאבק למען זכויות אדם. בשנת 1933 התחתן. בדצמבר 1936 הצליח בקושי להימלט מהתנקשות.

פרונדיסי נבחר לראשונה לקונגרס הלאומי הארגנטינאי בשנת 1946. נבחר לנשיא בשנים שלאחר הדחת חואן דומינגו פרון.

## נשיאות
כפוליטיקאי, פרונדיסי עודד השקעות זרות מוגברות בתעשייה הכבדה (במיוחד ייצור הרכב); עשה את המדינה עצמאית יותר בייצור הנפט (זאת לאחר ש-60% מהנפט היה צריך להיות מיובא מחוץ למדינה), והגדיל את ההוצאה הציבורית על הלוואות לעידוד עסקים, ופיתוח תשתיות החשמל. תקופתו כנשיא התאפיינה בהלאמת תעשיות רבות. בנוסף על כך, ממשלתו של פרונדיסי השקיעה רבות בהלוואות לתעשיות השונות ולבניית בתים. 23% מסך כל ההשקעות שנעשו בארגנטינה בשנים 1912-1975 נעשו בארבע שנות כהונתו של פרונדיסי. פעולותיה הכלכליות של הממשלה זכו לביקורת על ידי השמרנים ועל ידי הצבא. כתוצאה ממדיניות הממשל, המחירים לצרכן הוכפלו תוך פחות משנה, וייצור הרכב גדל באופן משמעותי.

בשנות כהונתו של פרונדיסי כנשיא, השתפרו היחסים בין הממשל לאיגודים המקצועיים. בנוסף על כך, הממשל ביטל רגולציות רבות בתחום החינוך פרטי והאוניברסיטאות הפרטיות.

בתחום יחסי החוץ, פרונדיסי דאג לפתח את יחסי ארגנטינה-ארצות הברית, מבלי לפגוע באלו עם המדינות הבלתי-מזדהות ועם ברזיל. נשיא ארצות הברית, דווייט ד. אייזנהאוור, ביקר בארגנטינה במרץ 1959. בשנת 1961 היה פרנדיסי לנשיא ארגנטינה הראשון שביקר בארצות הברית, יפן והודו. פרנדיסי עבד בשיתף פעולה גם עם ג'ון פיצג'רלד קנדי, ואף תיווך בינו לבין נציג קובה צ'ה גווארה באוגוסט 1961. למרות שבסופו של דבר קובה סולקה מארגון מדינות אמריקה, מאמציו הרבים של פרונדיסי בעניין הרשימו מאוד את קנדי.

## לאחר הנשיאות
הוא הודח מתפקידו על ידי הצבא ב-29 במרץ 1962. פרונדיסי הוחזק במעצר עד יולי 1963. בעשורים שלאחר מכן היה מעורב בפוליטיקה הארצית, אך לא שיחזר את הצלחתו. פרונדיסי מת ב-18 באפריל 1995, בגיל 86.

## קישורים חיצוניים

* 
* 

קטגוריה:ערכים שבהם תבנית בריטניקה אינה מתאימה
קטגוריה:נשיאי ארגנטינה
קטגוריה:חברי הקונגרס הלאומי הארגנטינאי
קטגוריה:בוגרי אוניברסיטת בואנוס איירס
קטגוריה:עורכי דין ארגנטינאים
קטגוריה:אישים הקבורים בבית הקברות לה רקולטה
קטגוריה:ארגנטינאים שנולדו ב-1908
קטגוריה:ארגנטינאים שנפטרו ב-1995
I'll Stand by You

"**I'll Stand by You**" (בעברית: "**אני אעמוד לצידך**") הוא שיר פופולרי שנכתב בשנת 1994, על ידי כריסי היינד, טום קלי ובילי סטיינברג, והופק על ידי איאן סטנלי. השיר יצא לאור ב-14 ביולי 1994, כאחד מתוך הסינגלים שנכללו באלבומם השישי, Last of the Independents.

## גרסאות כיסוי
עם מרוצת השנים, זכה השיר לשלל גרסאות כיסוי, קאברים ורמיקסים כשהבולטות ביותר מהם שייכים ל-Girls Aloud, שהוציאו את השיר כסינגל הרביעי מתוך אלבומן, ?What Will the Neighbours Say.

בשנת 2007, הוציאה את השיר קארי אנדרווד, כסינגל שלה. גרסתה זכתה להצלחה עולמית ובשיאה הגיעה למקום ה-6 במצעד הבילבורד הוט 100.

## מיקומי שיא

## גרסתה של קארי אנדרווד

"**I'll Stand by You**" הוקלט בשנת 2007 על ידי הזמרת-יוצרת האמריקאית קארי אנדרווד, כחלק מתוכנית הטלוויזיה "אמריקן איידול". כמו כן, הוקלט השיר במסגרת דבר הנקרא "*Idol Gives Back*". השיר יצא לאור ב-24 באפריל 2007, על ידי חברות התקליטים סייר רקורדס, וורנר מיוזיק גרופ והאחים וורנר, כסינגל צדקה.

גרסתה של אנדרווד זכתה להצלחה רבה יותר מהגרסה המקורית של השיר, כאשר הגיעה אל המקום השישי במצעד הבילבורד הוט 100.

## וידאו קליפ
הווידאו קליפ הרשמי של השיר צולם באפריקה. בקליפ נראית אנדרווד כשהיא שרה עם ילדים באפריקה, תוך שהיא עוזרת להם לבצע פעולות אומנות שונות כמו ציור. בשלב מסוים בקליפ, היא הולכת עם ילד וילדה שמחזיקה זר פרחים לבית קברות. בסוף הקליפ, ניתן לראותה כשהיא בוכה, תוך שהיא עוזרת לאדם חולה.

הקליפ היה זמין לרכישה באייטונס ארצות הברית בסמוך לצאתו.

## הצלחה
כבר בצאתי, זכה השיר להצלחה רבה, כאשר הגיע אל המקום השישי במצעד הבילבורד הוט 100, ובכך הצליח לעקוף את הגרסה המקורית של השיר אשר בוצעה בשנת 1994 על ידי הפריטנדרס, והגיעה בשיאה אל המקום ה-16.

כמו כן, הצליח השיר להיכנס לעשירייה הפותחת במצעד קנדה הוט 100, שם שהה במשך כמה שבועות.

## מיקומי שיא

## גרסתה של שאקירה

"**I'll Stand by You**" בשנת 2010, הוציאה הזמרת הקולומביאנית שאקירה, בשיתוף דה רוטס, את השיר כסינגל שיווקי מתוך אלבום ההופעה Hope for Haiti Now, שיצא באותה שנה עבור רעידת האדמה בהאיטי.

עם יציאתו נכנס השיר אל המקום ה-53 במצעד שבשוודיה.

## רשימת השמעה
**גרסת האלבום**
* I'll Stand by You" (with The Roots) - 3:55"

## מיקומי שיא

## קישורים חיצוניים

## הערות שוליים

קטגוריה:שירי שאקירה
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי בילי סטיינברג
קטגוריה:שירים שנכתבו על ידי טום קלי
קטגוריה:וידאו קליפים שבוימו על ידי טרודי בלינגר
קטגוריה:שירי לפידים
קטגוריה:שירי צדקה
קטגוריה:בלדות משנות ה-1990
קטגוריה:בלדות רוק
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
משחק האולסטאר של הליגה המאוחדת של VTB

ממוזער
**משחק האולסטאר של הליגה המאוחדת של VTB** (ברוסית: **Матч всех звёзд Единой лиги ВТБ**) הוא משחק ראווה, שנערך מדי שנה על ידי התאחדות הכדורסל הרוסית. אירוע זה חזר להתקיים בשנת 2017 לאחר שבוטל ב-2011, אז נערך משחק האולסטאר של ליגת הכדורסל המקצוענית (ברוסית: Матч звёзд БЕКО ПБЛ), שבה כוכבי הליגה הרוסית גברו על קבוצת הזרים בתוצאה 141:120.

בעבר האירוע כלל בחירת כוכבים מהליגה שחולקו ל-2 קבוצות. כאשר חודש האירוע ב-2017, שונה מעט הקונספט לקבוצה אחת של כוכבי כדורסל רוסיים וקבוצה שנייה של כוכבים זרים המשחקים בליגת VTB, בדומה מעט לפורמט המחודש של משחק האולסטאר בכדורסל הישראלי.

## תוצאות משחקים
מאזן האולסטאר: תיקו 3–3 בין נבחרת הזרים לנבחרת הרוסים.

## קישורים חיצוניים
* 

## הערות שוליים

הליגה המאוחדת של VTB
קטגוריה:הליגה המאוחדת של VTB
Hope for Haiti Now

**Hope for Haiti Now** (בעברית: **תקווה בשביל האיטי**) הוא אלבום הופעה שהוקלט על ידי אמנים שונים, עבור סיוע לנפגעי רעידת האדמה בהאיטי, שארעה באותה השנה. כל הכספים אשר נאספו בחסות אלבום ההופעה, והסינגלים שיצאו ממנו, נתרמו עבור הצלב האדום, ועמותתו של וייקליף ז'אן, "Yele Haiti foundatio".

כל 19 ההופעות שנכללו באלבום ההופעה, התקיימו בשידור מיוחד שהתקיים למען האיטי, "Hope for Haiti Now".

עם יציאתו נכנס אלבום ההופעה אל המקום ה-1 במצעד האלבומים הבריטי, וה-1 במצעד הבילבורד 200.

## רשימת רצועות

## מיקומי שיא

## ראו גם
* רעידת האדמה בהאיטי 2010

## קישורים חיצוניים
* Hope for Haiti Now website

## קישורים חיצוניים

## הערות שוליים

קטגוריה:אלבומי הופעה באנגלית
קטגוריה:אלבומים שהופקו על ידי סוויז ביטס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי צדקה
אילנית (סוג)

ממוזער|''Hyla molleri''
ממוזער|''Hyla arborea''
**אילנית** (שם מדעי: *Hyla*) היא סוג של דו-חיים חסר זנב ממשפחת האילניתיים. האילניות חיות באזורים הלחים והחמימים של אירופה, אסיה ואפריקה וגם באמריקה.

בני סוג זה הם יצורים קטנים בעלי הסוואה טובה ועורם לח וירקרק עם עיניים צהובות גדולות וכיסי גרון בולטים. הם חיים במים וגם על העצים, אך מטילי ביצים במים.

כמו רוב בני משפחתם הם מטפסים ומקפצים טובים והם פעילים בימים. הם ניזונים מחרקים ומרכיכות שהם צדים עם לשונם.

## מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:אילניות
דגי פחם

**דגי פחם** (שם מדעי: Anoplopomatidae) היא משפחה של דגי ים מסדרת העקרבנונאים שבמחלקת מקריני סנפיר. דגים אלה הם הגדולים בבני הסדרה.
## מאפיינים
המין ארילפיס זוניפר הוא הגדול מבני סדרת העקרבנונאים ויכול לשקול מעל 90 ק"ג ולהגיע לאורך 1.8 מטרים. דג הפחם (*Anoplopoma fimbria*) יכול לשקול 57 ק"ג ולהגיע לאורך 120 ס"מ. בשל גודלם הם יכולים להגיע לגיל מופלג לדגים, למעל 90 שנה.

הם צדים בקרקעית האוקיינוס השקט דגים קטנים יותר ודיונונים שהם מפתיעים. שניהם חיים בקרבה לקרקעית הים.

## סוגים ומינים
במשפחה שני מינים, שניהם יחידים בסוגם:
* ארילפיס זוניפר (*Erilepis zonifer*)
* דג פחם (*Anoplopoma fimbria*)

## קישורים חיצוניים

*
ארילפיס זוניפר

**ארילפיס זוניפר** (שם מדעי: *Erilepis zonifer*) הוא מין יחיד בסוגו של דג מסדרת העקרבנונאים.

מין זה הוא הגדול בבני סדרתו ויכול להגיע לאורך של 1.81 מטרים ולשקול עד 91 ק"ג. הדגים הצעירים לבנים אך בבגרותם הם הופכים לאפורים כהים, עם פסים חיוורים אופקיים מעל הזנב עד לסנפיר החזה שלהם. דג זה שוכן קרקעית ולא שחיין חזק.

הדג מצוי סביב הקרקעית הסלעית של מעמקי צפון האוקיינוס השקט עד עומק 440 מטרים. הוא צד בשקט דגים קטנים יותר ורכיכות, אותם הוא הורג בלסתותיו החזקות.

## קישורים חיצוניים

קטגוריה:דגי פחם
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1880
VP9

**VP9** הוא פורמט פתוח  חופשי מתמלוגים  לווידאו דחוס, אשר פותח על ידי חברת גוגל.

VP9 הוא העדכון וממשיך דרכו של הפורמט VP8.

## תכונות ביצועים
VP9 מאפשר תמיכה ב-Frame parallism (ריבוי שרשורים לעיבוד מהיר יותר), תמיכה ב‑Tiles (אזורי מסגרת נפרדים) ו‑Error Resilience (חוסן לשגיאות דחיסה), תכונות שמזרזות פענוח ומקטינות רעש/וויתור כתוצאה מאבדן פריימים              באינטרנט.

## קישורים חיצוניים

* 

## הערות שוליים

קטגוריה:גוגל: תוכנה
קטגוריה:תוכנות שהושקו ב-2012
OneCoin

250px|ממוזער|צילום של משרדי OneCoin בסופיה, 2016
**OneCoin** הוא תרמית פיננסית מהסוג המוכר בכינוי תרמית פונזי. התרמית מבוססת על ידי הצגת ה-OneCoin כאילו היה מטבע מבוזר. המטבע פותח על ידי חברת One ife בבעלותה של המייסדת ד"ר רוז'ה איגנטובה.

המטבע נחשד כתרמית פונזי כיוון שחלק מהמעורבים ביצירת המטבע היו מעורבים בתרמיות פונזי בעבר. 

בנובמבר 2016 הזהיר איגוד הביטקוין הישראלי כי OneCoin אינו מטבע דיגיטלי וכי מדובר בהונאה.

ב-2017, משטרת הודו הגישה כתב אישום המאשים 30 איש בתרמית פונזי סביב הפצת OneCoin.

בינואר 2018, פשטה המשטרה הבולגרית על משרדי OneCoin בסופיה, זאת על סמך בקשה ממשרד התובע בבילפלד, גרמניה. בפשיטה ובחקירה השתתפו המשטרה הגרמנית ויורופול. לצידה של OneCoin נחקרו עוד 14 חברות הקשורות אליה, והחקירה התבססה על החרמת מחשבים ולקיחת עדויות. החברה הכחישה את ההאשמות.

במרץ 2019 נעצר בארצות הברית קונסטנטין איגנטוב (אחיה של המייסדת רוז'ה איגנטובה שהחליף אותה בהנהגת החברה), ונגד שניהם הוגש כתב אישום בגין הונאה.

במאי 2022 הוכנסה איגנטובה לרשימת המבוקשים ביותר של היורופול והוכרז פרס של 5,000 אירו תמורת מידע שיוביל לתפיסתה. ב-30 ביוני באותה השנה הוכנס שמה גם לרשימת עשרת הנמלטים המבוקשים ביותר על ידי ה-FBI והוכרז פרס בסך של 100,000 דולר תמורת מידע שיוביל למעצרה.

## קישורים חיצוניים

* 

## הערות שוליים

קטגוריה:מטבעות מבוזרים
קטגוריה:תרמיות
Somos El Mundo 25 Por Haiti

"**Somos El Mundo 25 Por Haiti**" (בעברית: "**אנחנו העולם 25 עבור האיטי**") הוא שיר שהוקלט על ידי אמנים למען האיטי, אשר יצא לאור ב-1 במרץ 2010. השיר הוא בעצם גרסה בשפה הספרדית לשיר "We Are the World", שיצא בשנת 1985, אשר זוהה בעיקר עם מייקל ג'קסון וליונל ריצ'י.

בסמוך לצאתה של הגרסה בשפה הספרדית לשיר, יצאה גם הגרסה בשפה האנגלית "We Are the World 25 for Haiti", לאותו השיר, על ידי אמנים שונים השרו אותה. את השיר הזה ביצעו מספר אמנים, ביניהם שאקירה, טליה וגלוריה אסטפן אשר כתבה אותו.

## רקע וכתיבה
במקור, השיר נכתב על ידי מייקל ג'קסון וליונל ריצ'י, והופק על ידי קווינסי ג'ונס ומיכאל אומרטיאן, אך לגרסתו הלטינית של השיר, אשר יצאה לרגל ציון 25 שנה מצאתו, הצטרפו שלושת הכותבים הלטיניים גלוריה אסטפן, אמיליו אסטפן ודדי יאנקי אליו במטרה לשכתב אותו לשפה הספרדית. בין היתר את הגרסה הלטינית הפיק אמיליו אסטפן גם כן.

עם השיר הופיעו כולם לראשונה ב-"El Show de Cristina", ב-1 במרץ 2010.

## אמנים למען האיטי
[ממוזער|220x220px|[חואנס פתח את השיר]]
[ממוזער|220x220px|[שאקירה]]
[ממוזער|220x220px|[גלוריה אסטפן]]
[ממוזער|220x220px|[טליה (זמרת)|טליה]]
[ממוזער|220x220px|[גלוריה טרווי]]

## רשימת השמעה
; iTunes Digital Download
# Somos el Mundo 25 por Haiti" (שיר) — 6:49"
# Somos el Mundo 25 por Haiti" (קליפ) — 7:00"

## פרסים
### Premio Juventud

## מיקומי שיא

## ראו גם
* We Are the World
* We Are the World: 25 For Haiti

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים בספרדית
קטגוריה:שירים שנכתבו על ידי גלוריה אסטפן
קטגוריה:שירים מרובי אמנים
קטגוריה:שירי צדקה
קטגוריה:שירים נגד שנאת זרים וגזענות
קטגוריה:שירים על האיטי
קטגוריה:שירים על כדור הארץ
קטגוריה:בלדות פופ
זאב ברנדה

**זאב (וולף) ברנדה** (1848–1918) היה מחלוצי היישוב ומראשוני מתיישבי פתח תקווה. ברנדה היה פעיל מאוד בנושא הצדקה וכיהן כראש ועד פתח תקווה בין השנים 1890 -1900.

## ביוגרפיה
ברנדה נולד ב-1848 בעיר ביאליסטוק שבפולין. בילדותו התחנך בחדר, ולאחר מכן התמחה במלאכת האריגה.

ב-1882 עלה לארץ ישראל בעליית הביאליסטוקאים (יהודים מהעיר ביאליסטוק שקנו אדמות בארץ ישראל) והתיישב במושבה יהודיה שבה התיישבו פליטי הקדחת מפתח תקווה והלכו מדי יום מרחק שעתיים הליכה כדי לעבוד את אדמתם.

ב-1885 התיישב ברנדה בפתח תקווה ברחוב חובבי ציון מול רחוב פינסקר יחד עם שאר השבים למושבה. מהגעתו למושבה התמסר כולו לחקלאות, והקדיש מזמנו גם לפעילות ציבורית.

בעקבות מצבם הכלכלי הקשה של חלק מבני המושבה התגייס לשיפור מצבם. ברנדה ייצר בחצר ביתו מטבעות צדקה מיוחדים עליהם הוטבע ערך. בזכות קשריו הרבים הצליח שהמטבעות יהיו סחירים בכל חנויות המושבה ושכנע את בעלי החנויות לתת חלק מהעודף במטבעות אלו - אותם שלשלו בני המושבה מייד לקופות הצדקה. ברנדה הקים גם ארגון צדקה בשם "זיכרון מנחם" ובית תמחוי לעניי המושבה.

ברנדה היה חבר בוועד פתח תקווה שנים רבות, וכיהן בראש הוועד בין השנים 1890–1900. בשנים בהן כיהן כראש הוועד הקדיש חדר מביתו לצורכי הוועד.

בתחילת מלחמת העולם הראשונה סייע ברנדה לפליטים מיפו ותל אביב, וסיפק להם אוכל ומקום לינה. מאוחר יותר נאלץ ברנדה בעצמו לעזוב את המושב בגלל הקרבות בין האימפריה העות'מאנית לבריטים, ועבר לזכרון יעקב.

ברנדה נפטר בזכרון יעקב בי"א באב תרנ"ח (1918) ונקבר בבית העלמין.

### משפחה
ברנדה התחתן עם אשתו הניה שנפטרה ב-1940. לזוג נולדו שבעה ילדים, מתוכם שלושה מתו מקדחת בזמן שהותם בפתח תקווה. אחת מהילדות, חמדה, המשיכה את מפעל הצדקה המשפחתי והקימה ארגון צדקה בפתח תקווה בשם "בנות תקווה" ועמדה בראשו 40 שנה.

### הנצחה
רחוב על שמו של ברנדה נקרא במרכז העיר פתח תקווה.

## הערות שוליים

קטגוריה:פתח תקווה: מייסדים
קטגוריה:ראשי ועד המושבה פתח תקווה
קטגוריה:ארץ-ישראלים שנולדו ב-1848
קטגוריה:ארץ-ישראלים שנפטרו ב-1918
קטגוריה:אנשי העלייה הראשונה
קטגוריה:אישים הקבורים בזכרון יעקב
סילט (עיר)

**סילט** (בבנגלית: **সিলেট**), הידועה גם בשם **ג'אלאלבאד**, היא עיר ומטרופולין בצפון-מזרח בנגלדש. האקלים בעיר הוא סובטרופי. נכון לשנת 2011, מתגוררים בסילט כ-531,000 תושבים. העיר נחשבת למרכז תרבותי ורוחני חשוב ביותר במדינה. מבחינה כלכלית, סילט נחשבת לעיר החשובה ביותר בבנגלדש לאחר דאקה וצ'יטגונג. לעיר יש חשיבות דתית אף בדת האסלאם.

האזור נחשב למרכז ייצור הנפט והגז הטבעי במדינה. מבין המוצרים המרכזיים הנוספים המיוצרים בסילט, ניתן למנות את הגומי, שמן הדקלים, עבקנה, הדרים ואורז. התעשייה המקומית כוללת תחנות כוח, ייצור תרופות, טקסטיל וייצור דשן ומלט.

## היסטוריה
הבודהיזם היה נפוץ באזור סילט עד המאה ה-11. בתקופה המוקדמת של ימי הביניים, האזור נשלט על ידי נסיכויות הינדיות. אבן בטוטה ביקר בסילט במהלך המאה ה-14. בתקופה זו החלה הנוכחות האסלאמית בסילט. במאה ה-16 הפכה העיר לחלק מן האימפריה המוגולית ובמאה ה-18 (החל משנת 1765) לחלק מן האימפריה הבריטית תחת שלטון חברת הודו המזרחית הבריטית. מטעי התה המסחריים הראשונים בהודו הבריטית נפתחו בסילט בשנת 1857. המועצה העירונית הוקמה כעשר שנים מאוחר יותר, בשנת 1867. ב-12 ביוני 1897 פגעה בעיר רעידת אדמה שלאחריה נבנו על ההריסות תשתיות ומבנים מתקדמים יותר.

העיר עברה למזרח בנגל, החלק הבנגלי של פקיסטן, לאחר משאל עם שנערך לרגל חלוקת הודו ב-6 ביולי 1947. כ-239,619 אנשים הצביעו בעד הצטרפות למזרח בנגל, לעומת 184,041 איש שתמכו בהישארות בהודו. סילט הפכה למרכז תה אזורי בשנים שלאחר מכן. בשנת 1971 הייתה סילט למרכז עימותים במסגרת מלחמת העצמאות של בנגלדש.

בשנת 2009 הוכרזה סילט כמטרופולין.

## דמוגרפיה
לפי מפקד האוכלוסין שנערך בשנת 2011, מתגוררים בסילט כ-531,000 תושבים בכ-55,514 משקי בית. שיעור גידול האוכלוסייה בעיר הוא 1.73% לשנה, בניגוד ל-1.93% בשנת 1991. שיעור האוריינות בשנת 2001 עמד על כ-69.73%.

האסלאם היא הדת הדומיננטית העיר (87.2%) ולאחריה ההינדואיזם (12.6%).

## קישורים חיצוניים

* 

קטגוריה:בנגלדש: ערים
קטגוריה:יישובים שהוקמו ב-1867
אדיר במלוכה

**אדיר במלוכה** (או **כי לו נאה**) הוא אחד מפיוטי פסח, המושרים בליל הסדר בסיום אמירת ההגדה של פסח. השיר נכתב לפי סדר אותיות הא"ב, וחרוזיו אחידים: "בִּמְלוּכָה" חורז עם "כַּהֲלָכָה", ו"ָיו" חורז בין השורות.

פיוט זה הוא שיר שבח לאלוהים, וכולו מיוסד על פסוקים מהמקרא.

## מחבר הפיוט
מחבר הפיוט אינו ידוע, אך הוא מופיע בנוסחי ההגדה מאמצע ימי הביניים.

יש שכתבו שהפיוט חובר לסעודה, ואינו שייך כלל לפסח. כך למשל ביהדות תוניס נהגו לשיר שיר זה בשמחת תורה, ובמנהג מרוקו נהגו לאומרו בסוף שירת הבקשות.

אמנם מספר טעמים נאמרו לבאר מדוע נכנס פיוט זה לסדר ההגדה.

בחלק מקהילות אשכנז, נוהגים כמנהג המהר"ם מרוטנברג לדחות את הכוס הרביעי עד אחרי פיוט זה.

## לחנים וביצועים

* **לך** - שמילי אונגר באלבום מדריגות, בלחן של הרשי ויינברגר. לשיר גרסת כיסוי מאת ארי היל ואלי מרקוס באלבום פרויקט איקס עם ארי היל ואלי מרקוס.
* אריאל זילבר, עקיבא מרגליות ומקהלת ישיבת בני עקיבא מטה בנימין. בלחן של אלחנן לובנברג.https://www.youtube.com/watch?v=YvOCz40JxgA

* יהורם גאון בלחן עממי.https://youtu.be/Sbpw22WCeFc

## גלריה

Yahuda Haggadah Lo Nahe.jpg|הפיוט מתוך הגדת יהודה
Darmstädter Haggadah Lo Nahe.png|הפיוט מתוך הגדת דרמשטאדט
National Library of Israel, Rothschild Haggadah, high resolution 486161 095.tif|מתוך הגדת רוטשילד
Hileq And Bileq Haggadah Ki Lo Nahe.jpg|מתוך הגדת חילק ובילק


## קישורים חיצוניים

* מאיר בר-אילן, "מפיוטי ההגדה – 'אדיר הוא' ו'אדיר במלוכה'", **מסורת הפיוט** ד (תשס"ח), עמ' 37–60. (גרסה נוספת באתר הפיוט והתפילה)
* ביצועים ומידע על הפיוט באתר הזמנה לפיוט
* 

## הערות שוליים

קטגוריה:פיוטי הגדה של פסח
קטגוריה:יצירות שמחברן אינו ידוע
קטגוריה:יצירות עם אקרוסטיכון
קטגוריה:שירי פסח
דיפלוקאולוס

**דיפלוקאולוס** (שם מדעי: *Diplocaulus*) הוא סוג של דו-חיים קדום שנכחד, אשר השתייך לסדרה שבקבוצת הלפוספונדילים. הוא חי בסוף הקרבון ובתקופת הפרם עד לסיומה לפני 255 מיליון שנה. מאובניו נמצאו בצפון אמריקה אך גם במרוקו. המין *Diploceraspis burkei*, אשר השתייך לסוג הועבר לסוג הקרוב דיפלוצרספיס.

## מאפיינים
יצור זה היה הגדול שבלפוספונדילים והוא הגיע לאורך של מטר אחד. הוא היה בעל מבנה גוף של סלמנדרה גדולה אך ראשו הזכיר בומרנג ענקי עשוי עצם שהסתיים בקצוות חדים הפונים אחורה. הוא היה בעל זרועות קצרות מאוד וזנב קצר וייתכן שהוא שחה במים בדומה ללווייתנים המניעים את הזנב מעלה-מטה.

לגבי מטרתה של הצורה המוזרה של ראשו, המחקר העלה שתי אפשרויות: ייתכן שהראש המוזר עזר לנווט במהירות את היצור במים, בדומה לסנפירי דגים; אפשרות נוספת היא שהוא מנע מטורפים גדולים לבלוע אותו, בגלל מבנהו המוזר. למרות זאת, נמצא מאובן של דיפלוקאולוס עם סימני נשיכה שקיבל מדימטרודון טורף, כנראה לאחר שגילה אותו רדום בעת בצורת. לסתותיו של היצור נמצאו מתחת הגולגולת המוזרה, בדומה לכמה מהבטאים.

הדיפלוקאולוס תואר על ידי החוקר אדוארד דרינקר קופ ב-1877.

## בתרבות
יצור זה הופיע במשחקים Jurassic World: Alive, עולם היורה: המשחק ופארק היורה 3: בניית פארק.

## ראו גם
*גרותורקס


Diplocaulus vale21DB.jpg
Diplocaulus NT small.jpg|בהשוואה לאדם


## קישורים חיצוניים

קטגוריה:בעלי חיים שתוארו ב-1877
קטגוריה:טקסונים שתוארו בידי אדוארד דרינקר קופ
קטגוריה:דמויי-זוחלים
קטגוריה:בעלי חיים שחיו בקרבון פנסילבני באמריקה הצפונית
קטגוריה:בעלי חיים שחיו בפרם באמריקה הצפונית
קטגוריה:מאובני טקסונים שתוארו ב-1877
דג פחם

**דג פחם** (שם מדעי: *Anoplopoma fimbria*) הוא מין יחיד בסוגו של דג מסדרת העקרבנונאים.
## מאפיינים
דג זה הוא אחד משני המינים במשפחת דגי הפחם, לצד ארילפיס זוניפר, שהוא הגדול שבמיני העקרבנונאים. מין זה הוא השני בגודלו בסדרה, ויכול להגיע לאורך של 120 סנטימטרים ולשקול עד 57 ק"ג. זהו דג איטי עם סנפירים עבים וצבעו לבן-אפרפר. הוא בעל ראש גדול ולסתות חזקות בקדמת ראשו. הזנב קטן וצר.

הדג מצוי סביב הקרקעית הסלעית של מעמקי צפון האוקיינוס השקט בעומק 300-2,700 מטרים. הוא צד בשקט דגים קטנים יותר, מדוזות ורכיכות, אותם הוא הורג בלסתותיו החזקות.

דג זה הוא דג מאכל חשוב ביפן.

## קישורים חיצוניים

קטגוריה:בעלי חיים שתוארו ב-1814
קטגוריה:טקסונים שתוארו בידי פטר סימון פאלאס
קטגוריה:דגי פחם
קטגוריה:מקריני סנפיר יחידים בסוגם
אמונים ערכו שבח

**אמונים ערכו שבח** הוא אחד מפיוטי ההגדה הנאמרים בליל הסדר, בעיקר בקרב קהילת עדות המזרח וצפון אפריקה. פיוט זה מושר מיד לאחר אמירת 'פסח ומצה ומרור' (לאחר אמירת ואמרתם זבח פסח הוא לה').

מחבר הפיוט הוא אהרן כהן, כפי שחתום בראשי החרוזים (אקרוסטיכון). 

## תוכן הפיוט
עיקרו של הפיוט עוסק במצוות קרבן הפסח, שהיו מקריבים בבית המקדש בזמן שהיה קיים. בנוסף למצוות הפסח, הוסיף הפייטן והזכיר את שאר מצוות ליל הסדר, כגון אכילת המצה ומרור שהיו נאכלים יחד עם הפסח. וכן את מצוות סיפור יציאת מצרים ('נסי אל זכרתי וחסדיו ספרתי'). סיום הפיוט הוא בנתינת התורה במעמד הר סיני ('הנחיל תורה לעמו') אשר היה תכלית יציאת בני ישראל מארץ מצרים. 

## לחנים
כמה וכמה לחנים נתחברו על פיוט זה, וישנם אף הנוהגים לשיר כל בית בפיוט בלחן שונה.

## קישורים חיצוניים
* 
* 
* 

 
קטגוריה:פיוטי הגדה של פסח
איכתיוסטגאים

[ממוזער|[גריררפטון.]]
**איכתיוסטגאים** (שם מדעי: Ichthyostegalia) היא סדרה נכחדת מהקבוצה הפרפילטית לאבירנתודונטיה, בה החולייתנים יבשתיים המהווים שלב מעבר בין הדו-חיים לזוחלים.

בני קבוצה זו התפתחו ככל הנראה מדגים בעלי סנפירים בשרניים שהחלו לעלות ליבשה, אך לא עזבו לגמרי את המים. בני הקבוצה מזכירים במראם את הסלמנדרות המודרניות או את הטמנוספונדילים, קרוביהם, אך היו בעלי גפיים דמויי-סנפירים, והם חיו רוב זמנם במים ואף שמרו על הזימים החיצוניים שלהם.

יצורים אלה היו קטנים עד בינוניים, באורך של מטר אחד בממוצע, והם חיו ושגשגו בביצות וחופים רדודים במהלך תור הדבון ונכחדו לחלוטין אחריו. ככל הנראה הם אבותיהם של הטמנוספונדילים.

## משפחות
* Acanthostegidae
* Densignathidae
* Elginerpetontidae
* Ichthyostegidae - בה האיכתיוסטגה והאקנתוסטגה
* Jakubsonidae
* Metaxygnathidae
* Sinostegidae
* Tulerpetontidae
* Ventastegidae
* Ymeridae

## קישורים חיצוניים

*
דייוויד ברנהרדט

**דייוויד לונגלי ברנהרדט** (באנגלית: **David Longly Bernhardt**; נולד ב-17 באוגוסט 1969) הוא עורך דין אמריקאי שכיהן כמזכיר הפנים של ארצות הברית מאפריל 2019 ועד ינואר 2021.

הוא החל לעבוד במחלקת הפנים של ארצות הברית בשנת 2001, ושימש כעורך הדין של המחלקה בין השנים 2006–2009. ב-28 באפריל 2017 מינה אותו הנשיא דונלד טראמפ להיות סגן מזכיר הפנים של ארצות הברית.

## ראשית חייו
ברנהרדט גדל בקולורדו, והיה פעיל בפוליטיקה של קולורדו מגיל שש עשרה, כאשר הגיש את הצעתו למועצת העיר של רייפל שלא להטיל מס על משחקי ארקייד במרכזי נוער. הוא קיבל את התואר הראשון שלו מאוניברסיטת צפון קולורדו בשנת 1990. בזמן לימודיו באוניברסיטת צפון קולורדו, הוא הגיש וקיבל התמחות בבית המשפט העליון של ארצות הברית. הוא סיים בהצטיינות את בית הספר למשפטים של אוניברסיטת ג'ורג' וושינגטון ב-1994. הוא התקבל ללשכת עורכי הדין של קולורדו מאוחר יותר באותה שנה.

## קריירה
ברנהרדט התחיל את הקריירה כעורך דין בקולורדו.

בשנת 2001 החל לעבוד במחלקת הפנים של ארצות הברית (DOI). בתחילה היה היועץ למזכירת הפנים גייל נורטון. בהמשך הפך ברנהרדט לעורך הדין של המחלקה לאחר אישור פה אחד מהסנאט של ארצות הברית. הוא היה גם ממונה מטעם ארצות הברית לוועדת הגבול הבינלאומי בין ארצות הברית וקנדה.

ב-2009 חזר ברנהרדט למשרד עורכי הדין של קולורדו. הוא היה בעל מניות בחברה ויו"ר מחלקת משאבי הטבע במשרד. הלקוחות של ברנהרדט כללו בין היתר את הליברטון ואיגוד הנפט העצמאי של אמריקה.

בנובמבר 2016, ברנהרדט רשם עצמו כלוביסט. לאחר שסיים את הרישום הרשמי שלו כלוביסט, הפך ברנהרדט ליועץ מחוז המים של וסטלנדס כשהוא עדיין עורך דין פרטי. אחרי נובמבר 2016 היה ברנהרדט אחראי לזמן קצר על צוות המעבר של משרד הפנים לפני שהנשיא דונלד טראמפ נכנס לתפקידו. בתפקיד זה היה ברנהרדט אחראי לפקח על הצוות במחלקת הפנים יחד עם דווין נונס.

ב-28 באפריל 2017 מינה טראמפ את ברנהרדט לסגן מזכיר הפנים של ממשלתו. תפקידו הרשמי של ברנהרדט הוא "סגן בכיר למזכיר הפנים ראיין זינקי ומנהל הכספים של הקרקעות הפדרליות והאנרגיה". המינוי זכה לשבחים על ידי זינקי וכן לשבחים מצד סנאטורים רבים ושרים לשעבר.

קבוצות אחרות מתחו ביקורת על מינויו של ברנהרדט בטענה שהוא "לוביסט בעל עוצמה גבוהה" וקיים חשש של ניגוד עניינים בשל עבודתו של המשרד בסוגיות רגולטוריות וברנהרדט בעל עבר של ייצוג חברות נפט ובעלי אינטרסים חקלאיים. באמצע מאי 2017, לפני הבאת אישור המינוי לסנאט, סנטורים ובהם מריה קנטוול וליסה מורקובסקי ועוד הביעה תמיכה בברנהרדט. ברנהרדט הופיע בפני ועדת האנרגיה ומשאבי הטבע של הסנאט של ארצות הברית ב-18 במאי 2017. במהלך חקירתו הוא העיד כי "נפעיל את החוק ונהיה כנים עם המדע" בהתייחסו למחלקת הפנים. במהלך הדיון אמר, כי עמדותיו של הנשיא, ולא המלצות המדענים, ינחו את מדיניות מחלקת הפנים ככל האפשר.

ב-24 ביולי 2017 אישר הסנאט את מינויו של ברנהרדט לסגן מזכיר הפנים בהצבעה של 53 שתמכו מול 43 שהתנגדו והוא הושבע לתפקידו ב-1 באוגוסט 2017.

## חיים אישיים
ברנהרדט גר במחוז ארלינגטון, וירג'יניה נשוי לגנה ולהם שני ילדים. ברנהרדט הוא צייד ודייג.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:חברי המפלגה הרפובליקנית (ארצות הברית)
קטגוריה:נשיאות דונלד טראמפ הראשונה: אישים
קטגוריה:משנים למזכירי מחלקות בקבינט של ארצות הברית
קטגוריה:מזכירי הפנים של ארצות הברית
קטגוריה:בוגרי אוניברסיטת צפון קולורדו
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:אמריקאים שנולדו ב-1969
Zombie (שיר של הקרנבריז)

**Zombie** הוא שיר מחאה של להקת הרוק האירית הקרנבריז שיצא לאור בשנת 1994.

## רקע
השיר נכתב על ידי סולנית הלהקה דולורס או'ריורדן כתגובה להתקפת המחתרת האירית בשנת 1993 בעיר ורינגטון שבמחוז צ'שייר שבאנגליה, בה נהרגו שני ילדים, ולזכרם של שני הקורבנות: ג'ונתן בול בן ה-3 וטים פארי בן ה-12.

השיר יצא לאור בשנת 1994 כשיר המוביל מתוך אלבומה השני של הלהקה "No Need to Argue", שיצא בשנה זו.

השיר "Zombie" זכה בפרס שיר השנה בשנת 1995 של MTV אירופה.

מילות השיר נכתבו על ידי סולנית הלהקה במהלך מסע הופעות של הלהקה בשנת 1993. המילים בשיר מתייחסות גם למרידת חג הפסחא שארעה באירלנד בראשית המאה ה-20: "זה אותו נושא נושן, מאז 1916, בראשך, בראשך הם עדיין נלחמים. עם הטנקים שלהם, ועם פצצותיהם, עם פצצותיהם ונשקיהם, בראשך, בראשך הם מתים".

בשנת 1995 ביצעה הלהקה את השיר בתוכנית, "סאטרדיי נייט לייב".

בשנת 2017 הוציאה הלהקה גרסה אקוסטית לשיר.

## וידאו קליפ
הווידאו קליפ לשיר יצא באוקטובר 1994 בבימויו של סמואל באייר. בקליפ צבועה דלורס בצבע זהב על פניה ושיערה, כשהיא ניצבת ליד צלב ולידה קבוצת בנים הצבועים אף הם בצבע זה. בנוסף מופיעים בקליפ ילדים המשחקים במשחקי מלחמה, וצילום של חיילים בריטים מהרגימנט "אגריל אנד סתרלנד היילנדרס", המבצעים פטרול בצפון אירלנד במהלך תקופת הסכסוך בצפון אירלנד ("הצרות").

## חידוש השיר
בשנת 2018 חידשה להקת ההאבי מטאל "Bad Wolves" את השיר המקורי עם גרסה חדשה בסגנון מטאל. הגרסה יצאה לאור ב-19 בינואר 2018. דולורס או'ריורדן הייתה אמורה לבצע קולות רקע לשיר, אך היא מתה ב-15 של אותו חודש, והלהקה ביצעה את הקאבר לבדה והוציאה אותו לאור לזכרה.

## נתוני מכירות

### גרסתה של מיילי סיירוס

## קישורים חיצוניים

*
*ZOMBIE by THE CRANBERRIES באתר songfacts

## הערות שוליים

קטגוריה:שירים באנגלית
קטגוריה:שירים נגד מלחמה
קטגוריה:שירים על צפון אירלנד
קטגוריה:בלדות משנות ה-1990
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי פלטינה משולשת בממלכה המאוחדת
קטגוריה:סינגלים בהוצאת איילנד רקורדס
קטגוריה:שירים שצונזרו על ידי ה-BBC
פיליפ ויטצ'רץ'

**פיליפ ויטצ'רץ**' (באנגלית: **Philip Whitchurch**; נולד ב-30 בינואר 1951) הוא שחקן תיאטרון, קולנוע וטלוויזיה אנגלי. הוא ידוע בעיקר מהופעתו בתפקיד מפקח ראשי פיליפ קאטו בסדרה "The Bill" בין השנים 1993 ל-1995. עוד שיחק באותה סדרה בתפקיד המפקח טוויסט. משנת 2000 עד 2006 גילם את טיילר בסדרה הקומית "הגיבור שלי".

## קריירה
בטלוויזיה השתתף ויטצ'רץ' בסדרות "שארפ", "האחים מקגרגור", "Peak Practice", "הולבי סיטי", "ברז'ראק", "בון", "חדר מיון", "בחזרה לאחוזת העמק", "רציחות במידסומר", , אינדיאנה ג'ונס הצעיר", "Waterfront Beat", "דרמרמה", "מחשבות רצחניות", "המלחמה של פויל", "Mersey Beat", קומדיות המצבים "In Exile" ו-"Get Real", הדרמה התקופתית "Plotlands", הסיטקום "A Perfect State", הסדרה "Virtual Murder" והסדרה הקומית "הכומר מדיבלי".

ויטצ'רץ' שיחק בתפקיד דרק, יושב ראש חבר הנאמנים, בעונה הראשונה של סדרה "תקווה ותהילה", והופיע בפרק בסדרת הדרמה של ה-BBC "תחבולות חדשות".

ב-1987 השתתף ויטצ'רץ' בסדרת הטלוויזיה לילדים "הנעלולים" (הוא דיבב את כל הדמויות בסדרה). עוד דיבב את זיפי בסדרה המצוירת "טוק טוקאן" של ערוץ CITV.

מ-5 בדצמבר 2005 עד 2 בדצמבר 2006 שיחק ויטצ'רץ' בתפקיד אביו של בילי בעיבוד הבימתי של אלטון ג'ון למחזמר "בילי אליוט" שהוצג בתיאטראות וסט אנד. הוא שב להופיע באותו תפקיד מ-2 ביוני 2008 עד 29 בנובמבר 2008. בברודוויי גילם את אותה דמות מ-29 בינואר 2010 עד 2 במאי 2010.

ב-2008 כיכב ויטצ'רץ' לצדם של שחקנים מהסדרה "The Bill" סיריל נרי וראסל באוטלר בפרק בסדרה "להעיר את המתים" של ערוץ BBC1.

ב-2012 כיכב ויטצ'רץ' של לוק גרוס בסרט "Interview with a Hitman" שכתב וביים פרי בהנדל בו גילם פושע בריטי בשם טוסקה. עוד ב-2012 שיחק בדרמה של ITV "דלתות נפתחות" ששודרה ביום הקופסאות. בה גילם דמות בשם "הג'ורדי".

ב-2013 שיחק בתפקיד אלפרד צ'למרס במחזה הביכורים של איאן רנקין "Dark Road".

ב-2016 לוהק ויטצ'רץ בתפקיד דוכס גלוסטר בהפקה של להקת התיאטרון טאלאווה ותיאטרון רויאל אקסצ'נג מנצ'סטר של המחזה "המלך ליר".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1951